LilyPond Használati útmutató: 2.2 A convert-ly futtatása

## 2.2 A `convert-ly` futtatása

A `convert-ly` a forrásfájlban található `\version` parancs alapján állapítja meg a fájl verziószámát. A legtöbb esetben a forrásfájl frissítéséhez elegendő kiadni a

>     convert-ly -e fájlnév.ly

parancsot abban a könyvtárban, ahol a fájl található. Ez a parancs helyben frissíti a `fájlnév.ly` fájlt, az eredetit pedig megőrzi `fájlnév.ly~` néven.

Figyelem: A `convert-ly` parancs alapesetben csak arra a verzióra frissít, amelyikben a legutóbbi szintaxisváltozás történt. Így általában a frissített fájl verziószáma kisebb lesz, mint az éppen használt programé.

Egy könyvtárban található összes bemeneti fájl frissítéséhez a következő parancs használható:

>     convert-ly -e *.ly

Amennyiben az újabb fájlnak más nevet szeretnénk adni, és az eredeti fájlt változatlanul szeretnénk hagyni, a következő parancsot adjuk ki:

>     convert-ly fájlnév.ly > újfájlnév.ly

Futása során a program kiírja a verziószámokat, amelyekre frissítés történt. Ha egy verziószám sincs kiírva, akkor a fájl teljesen friss.

A Mac OS X-felhasználók ezt a parancsot a grafikus felületen is elérhetik a `Compile > Update syntax` menüpontból.

A Windows-felhasználóknak ezeket a parancsokat a DOS parancssorba kell beírni, amit tipikusan a Start menüben a `Programok > Kellékek > Parancssor` kiválasztásával lehet elindítani.

#### LilyPond — Használat v2.22.2 (stable-branch).