Referència de la notació del GNU LilyPond: 5.4.2 Direcció i posició

### 5.4.2 Direcció i posició

En gravar música, la direcció i col·locació de molts elements és qüestió d’elecció. Per exemple, les pliques de les notes es poden dirigir cap a munt o cap avall; la lletra, les indicacions dinàmiques i altres marques expressives es poden col·locar a sobre o a sota del pentagrama; el text es pot alinear a l’esquerra, a la dreta o centrada; etc. La majoria d’aquestes eleccions poden deixar-se que el Lilypond les determini automàticament, però en certs casos pot ser desitjable forçar una direcció o col·locació concreta.

#### Indicadors de direcció de les articulacions

De forma predeterminada algunes direccions sempre són cap amunt o sempre cap avall (per exemple els matisos o el calderó), mentre que d’altres coses poden alternar entre amunt i avall en funció de la direcció de les pliques (com les lligadures o els accents).

Es pot sobreescriure l’acció predeterminada mitjançant el prefixat de l’articulació per un indicador de direcció. Hi ha disponibles tres indicadors de direcció: `^` (que significa “a dalt”, `_` (que significa “a sota”) o `-` (que significa “usar la direcció predeterminada”). L’indicador de direcció es pot normalment ometre, cosa que suposa l’indicador predeterminat `-`, però cal un indicador de direcció sempre abans de:

- les ordres `\tweak`
- les ordres `\markup`
- les ordres `\tag`
- els marcatges de cadena, per exemple -"cadena"
- les ordres de digitació, per exemple `-1`
- les abreviatures d’articulació, per exemple `-.`, `->`, `--`

Aquestes ordres afecten sols a la nota següent.

>     \relative {
>       c''2( c)
>       c2_( c)
>       c2( c)
>       c2^( c)
>     }

#### La propietat de direcció

La posició o direcció de molts objectes de presentació està controlada per la propietat `direction`.

El valor de la propietat `direction` es pot establir al valor `1`, amb el significat de “cap amunt” o “a sobre”, o a `-1`, amb el significat “cap avall” o “a sota”. Es poden usar els símbols `UP` i

Se pueden usar los símbolos `UP` i `DOWN` en substitució de `1` i `-1` respectivament. La direcció predeterminada es pot especificar establint `direction` a `0` o a `CENTER`. De forma alternativa, en molts casos hi ha ordres predefinides per especificar la direcció. Totes elles són de la forma:

>     \xxxUp, \xxxDown or \xxxNeutral

on `\xxxNeutral` significa “utilitzar la direcció predeterminada”. Vegeu Objectes interiors al pentagrama.

En algunes ocasions com a l’arpegi, el valor de la propietat `direction` pot especificar si l’objecte s’ha de col·locar a l’esquerra o a la dreta de l’objecte pare. En aquest cas `-1` o `LEFT` signifiquen “a l’esquerra” i `1` o `RIGHT` signifiquen “a la dreta”. `0` o `CENTER` signifiquen “utilitzar la direcció predeterminada”.

Aquestes indicacions afecten a totes les notes fina que són cancel·lades.

>     \relative {
>       c''2( c)
>       \slurDown
>       c2( c)
>       c2( c)
>       \slurNeutral
>       c2( c)
>     }

A la música polifònica, en general és millor especificar una veu explícita que canviar la direcció d’un objecte. Per veure més informació, vegeu Veus múltiples.

#### Vegeu també

Manual de aprenentatge Objectes interiors al pentagrama.

Referència de la notació: Veus múltiples.

#### LilyPond — Referència de la notació v2.22.2 (branca estable).