Referència de la notació del GNU LilyPond: 4.1.3 Variables fixes d'espaiat vertical de \paper

### 4.1.3 Variables fixes d’espaiat vertical de `\paper`

Nota: Algunes dimensions de `\paper` s’escalen automàticament a la mida del paper cosa que pot portar a un comportament no esperat. Vegeu Escalat automàtic de la mida del paper.

Els valors predeterminats (previs a l’escalat) estan definits al fitxer ‘`ly/paper-defaults-init.ly`’.

`paper-height (alçada del paper)`

  Alçada de la pàgina, no fixada de forma predeterminada. Observeu que l’escalat automàtic d’algunes dimensions verticals no resulta afectat per això.

`top-margin (marge superior)`

  Marge entre l’extrem superior de la pàgina i la part superior de la zona imprimible. Si es modifica el mida del paper, el valor predeterminat d’aquesta dimensió s’escala d’acord amb allò.

`bottom-margin (marge inferior)`

  Marge entre la part inferir de la zona imprimible i l’extrem inferior de la pàgina. Si es modifica la mida del paper, s’escala d’acord amb allò el valor predeterminat d’aquesta dimensió.

`ragged-bottom (sense justificar per sota)`

  Si això es fixa al valor vertader, els sistemes es disposen segons el seu espaiat natural, ni comprimit ni ampliat verticalment per reomplir la pàgina.

`ragged-last-bottom (sense justificar l'última per sota)`

  Si s’estableix al valor fals, aleshores l’última pàgina (tant del document com de cada secció que s’hagué creat amb un bloc `\bookpart`) es justifica verticalment de la mateixa forma que les pàgines anteriors.

#### Vegeu també

Referència de la notació: Escalat automàtic de la mida del paper.

Fitxers d’inici: ‘`ly/paper-defaults-init.ly`’.

Fragments de codi: Spacing.

#### Advertiments i problemes coneguts

Els títols (estrets del bloc `\header`) es tracten com a sistemes, això doncs `ragged-bottom` i `ragged-last-bottom` augmenten la separació entre els títols i el primer sistema de la partitura.

Les mides de paper definits explícitament sobreescriuen qualsevol ajustament dels marges superior i inferior definits per l’usuari.

#### LilyPond — Referència de la notació v2.22.2 (branca estable).